ai4bharat/Pralekha huggingface dataset:
பெருநிறுவனங்கள் விவகாரங்கள் அமைச்சகம்
ஒழுங்குமுறைகளை வெளியிடும் அமைப்பான இந்திய திவால் மற்றும் நொடித்துப் போதல் வாரியத்தின் ஒழுங்குமுறைகள் 2018-ஐ ஐபிபிஐ வெளியிட்டுள்ளது
திவால் மற்றும் நொடித்துப் போதல் தொடர்பான சட்டம் 2016 என்பது நவீன பொருளாதார சட்டமாகும். இந்தச் சட்டத்தின் பிரிவு 196 ஒழுங்குமுறைகளை வெளியிடுவதற்கு முன்னால் பொதுமக்களிடம் கலந்தாலோசனை செய்யும் நடைமுறைகள் உள்ளிட்ட செயல்களுக்காக ஒழுங்குமுறைகள் வெளியிடும் அமைப்பு ஒன்றை ஐபிபிஐ தெரிவிக்க வேண்டும் என்று கூறுகிறது. இந்தக் கோட்பாடு மற்றும் சட்டத் தேவைகளோடு ஒருங்கிணையும் வகையில், பொதுமக்களிடம் ஆலோசனை பெற்று, விதிமுறைகளை உருவாக்கும் நடைமுறைகளுக்காக ஒழுங்குமுறைகளை வெளியிடும் அமைப்பான இந்திய திவால் மற்றும் நொடித்துப் போதல் வாரியத்தின் ஒழுங்குமுறைகள் 2018-ஐ ஐபிபிஐ வெளியிட்டுள்ளது.
பொதுமக்கள் தங்களின் கருத்துக்களைத் தெரிவிக்க குறைந்தபட்சம் 21 நாட்களை ஐபிபிஐ அனுமதிக்கும். பொதுமக்களிடமிருந்து பெறப்பட்ட கருத்துக்களை பரிசீலிப்பதோடு, இந்தக் கருத்துக்கள் மீதான பொது அறிக்கை ஒன்றுடன் சேர்த்து பதிவேற்றம் செய்யப்படும். முன்மொழியப்பட்ட விதிகளிலிருந்து முற்றிலும் மாறுபட்ட வடிவத்தில் விதிமுறைகளை ஏற்பது என்று நிர்வாக வாரியம் முடிவு செய்தால், ஒழுங்குமுறைகள் வெளியீட்டின்கீழ், மீண்டும் அதே நடைமுறை பின்பற்றப்படும்.
ஒழுங்குமுறைகள் வெளியீடு என்பது, 22, அக்டோபர் 2018 முதல் நடைமுறைக்கு வந்துள்ளது. இவை, www.mca.gov.in மற்றும் www.ibbi.gov.in என்ற இணையதளங்களில் உள்ளன.
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத்-பிரதமரின் மக்கள் ஆரோக்கிய திட்டத்தின் கீழ் 2 கோடி மருத்துவமனை அனுமதிகளை குறிக்கும் ஆரோக்கிய தாரா 2.0-க்கு திரு மன்சுக் மாண்டவியா தலைமை வகித்தார்
ஆயுஷ்மான் பாரத்-பிரதமரின் மக்கள் ஆரோக்கிய திட்டத்தின் கீழ் 2 கோடி மருத்துவமனை அனுமதிகளை குறிக்கும் ஆரோக்கிய தாரா 2.0 எனும் நிகழ்ச்சிக்கு மத்திய சுகாதாரம் மற்றும் குடும்ப நலன் அமைச்சர் திரு மன்சுக் மாண்டவியா இன்று தலைமை வகித்தார்
வரலாற்று சிறப்புமிக்க இரண்டு கோடி மருத்துவமனை அனுமதிகள் நேற்று நிறைவுற்ற நிலையில், 2018 செப்டம்பர் 23 அன்று தொடங்கப்பட்ட இத்திட்டத்தின் கீழ் நாட்டின் 33 மாநிலங்கள்/யூனியன் பிரதேசங்களில் உள்ள 23,000 அரசு மற்றும் தனியார் மருத்துவமனைகள் மூலம் ரூ 25,000 கோடி மதிப்பிலான சிகிச்சைகள் இதுவரை வழங்கப்பட்டுள்ளன.
இந்த சாதனை குறித்து மகிழ்ச்சி தெரிவித்து, இதை சாத்தியமாக்கிய அனைத்து பணியாளர்களையும் பாராட்டிய மத்திய சுகாதார அமைச்சர், “ஏழை மக்களுக்கு தரமான மற்றும் குறைந்த செலவிலான மருத்துவ சிகிச்சையை உறுதி செய்வதற்கான திட்டமாக ஆயுஷ்மான் பாரத்-பிரதமரின் மக்கள் ஆரோக்கிய திட்டம் விளங்குகிறது. இதன் மூலம் அனைத்து பயனாளிகளும் ஒரு குடும்பத்திற்கு ஒரு வருடத்திற்கு ரூ 5 லட்சம் வரை சுகாதார சேவைகளை கட்டணமின்றி பெறலாம். இதன் காரணமாக கடன் வாங்கும் அவசியமில்லாமல் ஏழை மக்கள் சிகிச்சை பெறுகிறார்கள்,” என்றார்.
ஆயுஷ்மான் பாரத்-பிரதமரின் மக்கள் ஆரோக்கிய திட்டத்தை விரிவுபடுத்தி ஏழைகளிலும், மிகவும் ஏழை குடும்பங்களையும் அடையும் விதமாக, திட்டம் குறித்த விழிப்புணர்வை பயனாளிகள் இடையே ஏற்படுத்தும் வகையிலும் ஆரோக்கிய தாரா 2.0-வை காணொலி மூலம் அமைச்சர் தொடங்கி வைத்தார்.
கீழ்காணும் இணைப்புகளில் இந்த நிகழ்ச்சி ஒளிபரப்பப்பட்டது
முகநூல் - https://www.facebook.com/AyushmanBharatGoI/live_videos/
டிவிட்டர் - https://twitter.com/i/broadcasts/1MYxNmomYwQJw
யூடியூப் - https://youtu.be/fWQj-qZ6YZA
மேலும் தகவல்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746975
----
(Visitor Counter : 240
நுகர்வோர் நலன், உணவு மற்றும் பொது விநியோகம் அமைச்சகம்
விதிமீறலுக்காக மின் வணிக நிறுவனங்களுக்கு 183 நோட்டீசுகள் அனுப்பப்பட்டுள்ளன; தமிழகம் உள்ளிட்ட மாநிலங்களில் உணவு தானியங்கள் கொள்முதலுக்கான விதிகளில் தளர்வு
மக்களவையில் கேள்விகளுக்கு எழுத்துப்பூர்வமாக பதிலளித்த மத்திய நுகர்வோர் விவகாரங்கள், உணவு மற்றும் பொது விநியோக இணை அமைச்சர்கள் திரு அஷ்வினி குமார் சௌபே மற்றும் திருமிகு சாத்வி நிரஞ்சன் ஜோதி கீழ்காணும் தகவல்களை அளித்தனர்.
மின் வர்த்தகப் பரிவர்த்தனை மூலம் இறக்குமதி செய்யப்பட்ட பொருட்கள் உற்பத்தி செய்யப்பட்ட நாடு தொடர்பான தகவல்கள் கட்டாயம் தெரிவிக்கப்பட வேண்டும் என்று விதிகள் கூறுகின்றன.
சொந்த நாட்டின் பெயரைக் குறிப்பிட வேண்டும் என்ற விதியை மீறியதற்காக மின் வணிக நிறுவனங்களுக்கு கடந்த 12 மாநிலங்களில் 183 நோட்டீசுகள் அனுப்பப்பட்டுள்ளன.
இயற்கை பேரிடர்களின் போது கோரிக்கையின் அடிப்படையில் உணவு தானியங்களை கொள்முதல் செய்வதற்கான விதிகளில் தளர்வளிக்க அரசு அனுமதித்துள்ளது. உணவு தானியங்களை உரிய விலைக்கு சரியான நேரத்தில் விவசாயிகளிடம் இருந்து கொள்முதல் செய்வதற்காக பல்வேறு நடவடிக்கைகள் எடுக்கப்பட்டு வருகின்றன.
தமிழகத்தைப் பொருத்தவரை 2019-20 மற்றும் 2020-21-ம் ஆண்டுகளில் பாதிப்படைந்த, நிறம் மாறிய, முளைக் கட்டிய மற்றும் பூச்சிகளால் பாதிக்கப்பட்ட உணவு தானியங்களை 5 சதவீதம் எனும் அளவில் கொள்முதல் செய்ய தளர்வளிக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1744378
https://pib.gov.in/PressReleasePage.aspx?PRID=1744376
-----
(Visitor Counter : 219
கலாசாரத்துறை அமைச்சகம்
சர்வதேச அருங்காட்சியக தினம் மே 16 முதல் 20 ஆம் தேதி வரை புது தில்லியில் உள்ள தேசிய அருங்காட்சியகத்தில் கொண்டாடப்படவுள்ளது
சர்வதேச அருங்காட்சியக தினத்தையொட்டி, தேசிய அருங்காட்சியகம் ஐந்து நாட்களில் இளைஞர்கள் மற்றும் பெரியவர்களுக்காக உருவாக்கப்பட்ட ஆன்லைன் மற்றும் ஆஃப்லைன் நிகழ்ச்சிகளை வழங்குகிறது.
துவாரகாவைச் சேர்ந்த கலாச்சார ஆதாரங்கள் மற்றும் பயிற்சிக்கான மையத்துடன் இணைந்து ஆசிரியர்களின் பயிற்சிப் பட்டறை, தில்லியில் உள்ள மாதா சுந்தரி கல்லூரி ஆகியவை இந்த நிகழ்ச்சிகளை ஏற்பாடு செய்துள்ளன. தில்லி முழுவதும் உள்ள பல்வேறு மத்திய மற்றும் மாநில அரசு அருங்காட்சியகங்கள் பங்கேற்கும் ஒரு நாள் அருங்காட்சியகக் கல்வியாளர்கள் கூட்டம் இதன் பகுதியாக நடைபெறும். இது வாய்ப்புகள், சவால்கள் மற்றும் தீர்வுகளைப் பற்றி பகிர்ந்து கொள்ளவும் விவாதிக்கவும் அரசாங்க அருங்காட்சியகக் கல்வியாளர்களை ஒரே தளத்தில் ஒன்றிணைக்கும் முயற்சியாகும்.
தேசிய அருங்காட்சியகம் மே 18, 19 மற்றும் 20 ஆம் தேதிகளில், அதாவது காலை 10:00 முதல் இரவு 9:00 மணி வரை திறந்திருக்கும். இதை கருத்தில் கொண்டு, அருங்காட்சியகம் காப்பாளர்கள், ஆலோசகர்கள் மற்றும் மூத்த தலைவர்கள் தலைமையில் கேலரி நடைகளை வடிவமைத்துள்ளது, குழந்தைகளுக்கான செயல்பாடுகள் மற்றும் வாக்-இன் பார்வையாளர்களுக்கான செயல்பாட்டு கவுண்டர்கள், இந்த அருங்காட்சியகத்தில் உள்ளது. பல்வேறு அரசு சாரா அமைப்புகளை பிரதிநிதித்துவப்படுத்தும் குழந்தைகளுக்கான பிரத்யேக நடைகள் மற்றும் செயல்பாடுகளை ஏற்பாடு செய்தல்.
தினமும் மாலை தேசிய அருங்காட்சியக அரங்கில் சிறப்பு நேரடி நிகழ்ச்சிகள் நடைபெறும். அனைத்து நிகழ்ச்சிகளும் தினமும் இரவு 7:00 மணிக்கு தொடங்கும். மே 18 ஆம் தேதி சாதோ இசைக்குழு சூஃபி இசை நிகழ்ச்சியை நிகழ்த்துகிறது.
மே 19 ஆம் தேதி சுதா ஜெகநாத் மற்றும் அவரது பிருஹனயிகா நாத்ரியசுரபேயின் பரதநாட்டியம் நடைபெறும்.
சுதயா நடன அறக்கட்டளையைச் சேர்ந்த ஷகுன் புட்டானி மற்றும் அவரது குழுவினர் அபிசார் நடனத்தை வழங்குவார்கள்,
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1825494
மனித வள மேம்பாட்டு அமைச்சகம்
2021 ஜேஇஇ, நீட் தேர்வுகள்: கடந்த ஆண்டின் பாடத்திட்டமே தொடரும்
2021-ஆம் ஆண்டு நடைபெற உள்ள ஜேஇஇ, நீட் தேர்வுகளுக்கான பாடத் திட்டத்தில் மாற்றம் ஏதுமில்லை. எனினும், கடந்த ஆண்டுகளைப் போல அல்லாமல், ஜேஇஇ, நீட் தேர்வுகளில் வினாக்களைத் தேர்ந்தெடுப்பதற்கான வாய்ப்பு மாணவர்களுக்கு இந்த ஆண்டு வழங்கப்படும்.
கடந்த ஆண்டின் பாடத்திட்டமே ஜேஇஇ  தேர்வுக்கும் தொடரும். எனினும் மொத்தம் கேட்கப்படும் 90 கேள்விகளிலிருந்து  ஏதேனும் 75 கேள்விகளுக்கு  பதில் அளிக்கும் வாய்ப்பு மாணவர்களுக்கு வழங்கப்படும். 2020-ஆம் ஆண்டு நடைபெற்ற ஜேஇஇ  தேர்வில், கேட்கப்பட்ட அனைத்து 75 கேள்விகளுக்கும்  மாணவர்கள் விடையளிக்க வேண்டியிருந்தது.
2021-ஆம் ஆண்டு நீட்  தேர்வுக்கான தேர்வு மாதிரி இன்னும் வெளியிடப்படவில்லை. எனினும், பாடத்திட்டத்தைக் குறைக்க வேண்டும் என்று நாடு முழுவதும் உள்ள சில வாரியங்கள் முன்வைத்த கோரிக்கையை ஏற்று, 2021 நீட்  தேர்வுத் தாளிலும் ஜேஇஇ  தேர்வைப் போன்று வினாக்களைத் தேர்ந்தெடுக்கும் வாய்ப்பு மாணவர்களுக்கு அளிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1689931
-----
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்தியாவில் முதன்முறையாக சுகாதாரத்தில் வருமுன் காப்போம் முறையை பிரதமர் மோடி கொண்டு வந்துள்ளார் - டாக்டர் ஜிதேந்திர சிங்
இளைஞர்களின் ஆற்றலும் திறனும் அமிர்த காலத்துக்காகப் பயன்படுத்தப்பட வேண்டும் - டாக்டர். ஜிதேந்திர சிங்
இந்தியா இரண்டு டிஎன்ஏ தடுப்பூசிகளையும் ஒரு நாசி தடுப்பூசியையும் தயாரித்துள்ளது. அதை 130 நாடுகளுக்கு கோவிட்-ஐ எதிர்த்துப் போராட வழங்கியுள்ளது - டாக்டர் ஜிதேந்திர சிங்
இந்திய பிரச்சனைகளுக்கு இந்திய ஆராய்ச்சி இந்திய தரவு மூலம் இந்தியர்களே தீர்வு காண்பதே காலத்தின் தேவை - டாக்டர் ஜிதேந்திர சிங்
அறிவியல் & தொழில்நுட்பம், புவி அறிவியல், பிரதமர் அலுவலகம், பணியாளர்கள், பொதுமக்கள் குறைகள், ஓய்வூதியங்கள், அணுசக்தி மற்றும் விண்வெளி துறைகளுக்கான மத்திய இணை அமைச்சர்  டாக்டர் ஜிதேந்திர சிங், ஜிஎம்சி ஜம்முவில் தலைமை விருந்தினராக தைரோகானில் பங்கேற்ற பிரதிநிதிகளிடம் உரையாற்றினார். கடந்த எழுபது ஆண்டுகளாக நாட்டில் கவனிக்கப்படாத 'வருமுன் காப்பதற்கான சுகாதாரப் பாதுகாப்பை முதன்முறையாக அறிமுகம் செய்த பிரதமர் நரேந்திர மோடிக்கு நன்றி தெரிவித்தார். மேலும், பிரதமர் மோடியின் தலைமையின் கீழ், இரண்டு ஆண்டுகளில் இரண்டு டிஎன்ஏ தடுப்பூசிகளையும், ஒரு நாசி தடுப்பூசியையும் இந்தியா தயாரித்துள்ளது என்றார்.
அமிர்த காலத்தின் சிற்பிகளாக இளைஞர்களின் பங்கும் பொறுப்பும் அவசியம் என அமைச்சர் வலியுறுத்தினார். இளைஞர்களின் ஆற்றலும் திறனும் தேசத்தைக் கட்டியெழுப்புவதில் முழுமையாகப் பயன்பட வேண்டும் என்று கூறினார்.
ஜம்மு அரசு சூப்பர் ஸ்பெஷாலிட்டி மருத்துவமனையின் உட்சுரப்பியல் துறையுடன் இணைந்து ஜம்மு மருத்துவர்கள் அறக்கட்டளை செய்துள்ள தைரோகான்  மாநாட்டு முயற்சிகளை டாக்டர் ஜிதேந்திர சிங் பாராட்டினார். தைராய்டு கோளாறுகள் உள்ள நோயாளிகளின் மருத்துவ மேலாண்மையின் முன்னேற்றத்தை இத்தகைய மேம்பாடுகள் பிரதிபலிக்கும். தைராய்டு கோளாறுகள் இந்தியாவின் பிற பகுதிகளைப் போலவே ஜம்மு மற்றும் காஷ்மீரிலும் பொதுவான உடல்நலப் பிரச்சினை என்று அவர் குறிப்பிட்டார். 2019 ஆம் ஆண்டில் மருத்துவ அறிவியல் மற்றும் மருத்துவ ஆராய்ச்சி இதழில் வெளியிடப்பட்ட ஒரு ஆய்வின்படி, ஜம்மு மற்றும் காஷ்மீரில் தைராய்டு கோளாறுகளின் பாதிப்பு சுமார் 12.3% ஆகும், ஹைப்போ தைராய்டிசம் மிகவும் பொதுவான வகையாகும் என்று டாக்டர் ஜிதேந்திர சிங் தெரிவித்தார்.
இந்தியாவின் மருத்துவ சுகாதார பிரச்சினைகளுக்கு உள்நாட்டு தீர்வுகளை உருவாக்க பல்வேறு இந்திய தரவுகளைப் பயன்படுத்துவது காலத்தின் தேவை என்று அமைச்சர் குறிப்பிட்டார்.
டாக்டர் ஜிதேந்திர சிங், மருத்துவ சகோதரத்துவம் இடையே ஒருங்கிணைப்பின் முக்கியத்துவத்தை வலியுறுத்தினார். தைராய்டு நோய்கள் ஆராய்ச்சி மற்றும் சிகிச்சை மையத்தை உருவாக்க இந்த முதன்மை நிறுவனங்கள் செயல்பட வேண்டும் என்று கேட்டுக் கொண்டார். புதிய இந்தியா என்பது சுகாதாரப் பாதுகாப்பில் வாய்ப்புகளின் சகாப்தமாக உள்ளது. எய்ம்ஸ் ஜம்மு தொழில்நுட்ப மேம்பாட்டிற்காக ஐஐடி ஜம்மு மற்றும் சந்தைப்படுத்துதலுக்காக ஐஐஎம் ஜம்முவுடனும் ஒரு புரிந்துணர்வு ஒப்பந்தத்தில் கையெழுத்திட்டுள்ளது.
பிரதமர் அலுவலகம்
கட்ச் புத்தாண்டு ஆஷாதி பிஜ் திருநாளை முன்னிட்டு, பிரதமர் மக்களுக்கு வாழ்த்து
கட்ச் புத்தாண்டு ஆஷாதி பிஜ் திருநாளை முன்னிட்டு பிரதமர் திரு. நரேந்திர மோடி மக்களுக்கு வாழ்த்து தெரிவித்துள்ளார்.
இது தொடர்பாக பிரதமர் வெளியிட்டுள்ள சுட்டுரைச் செய்தியில், “கட்ச் புத்தாண்டு- ஆஷாதி பிஜ் திருநாளில், கட்ச் பிராந்திய சகோதர, சகோதரிகளுக்கு எனது லட்சக்கணக்கான வாழ்த்துகள்.
கட்ச்சின் பாரம்பரிய கலை மற்றும் கலாச்சாரத்தைப் பாதுகாத்து, இங்கேயும் வெளிநாட்டிலும் குடியேறியுள்ள துணிச்சலான மற்றும் வலிமையான கட்ச் சகோதர சகோதரிகளுக்கு எனது ராம் ராம் " என்று கூறியுள்ளார்.
பிரதமர் அலுவலகம்
நவம்பர் 5-ம் தேதி கேதார்நாத் செல்லும் பிரதமர், ஸ்ரீ ஆதி சங்கராச்சாரியார் சமாதியை திறந்து வைக்கிறார்
ஸ்ரீ ஆதி சங்கராச்சாரியார் சிலையை பிரதமர் திறந்து வைக்கிறார்
பல முக்கிய உள்கட்டமைப்பு திட்டங்களை பிரதமர் திறந்து வைத்து அடிக்கல் நாட்டுகிறார்
நிறைவேற்றப்பட்ட மற்றும் நடைபெற்று வரும் உள்கட்டமைப்பு பணிகளை பிரதமர் ஆய்வு செய்யவுள்ளார்
பிரதமர் திரு நரேந்திர மோடி உத்தரகாண்ட் மாநிலம் கேதார்நாத்துக்கு நவம்பர் 5-ம் தேதி செல்கிறார்.
கேதார்நாத் கோவிலில் பிரதமர் பிரார்த்தனை செய்யவுள்ளார். அதன் பிறகு, ஸ்ரீ ஆதி சங்கராச்சாரியார் சமாதியை திறந்து வைக்கவுள்ள பிரதமர், ஸ்ரீ ஆதி சங்கராச்சாரியார் சிலையையும் திறந்து வைக்கிறார். 2013-ம் ஆண்டு ஏற்பட்ட வெள்ளத்தில் ஏற்பட்ட பாதிப்புக்குப் பின்னர் சமாதி புனரமைக்கப்பட்டுள்ளது. திட்டத்தின் முன்னேற்றத்தை தொடர்ந்து ஆய்வு செய்து கண்காணித்த பிரதமரின் வழிகாட்டுதலின் கீழ் முழு புனரமைப்பு பணிகளும் மேற்கொள்ளப்பட்டுள்ளன.
சரஸ்வதி ஆஸ்தபத்தில் நிறைவேற்றப்பட்ட மற்றும் நடந்து வரும் பணிகளை பிரதமர் ஆய்வு செய்யவுள்ளார்.
பொதுக்கூட்டத்திலும் பிரதமர் உரையாற்றுகிறார். சரஸ்வதி தடுப்பு சுவர் ஆஸ்தபத் மற்றும் படித்துறைகள், மந்தாகினி தடுப்பு சுவர் ஆஸ்தபத், தீர்த்த புரோகிதர் வீடுகள் மற்றும் மந்தாகினி ஆற்றின் கருட் சட்டி பாலம் உள்ளிட்ட முக்கிய உள்கட்டமைப்பு திட்டங்களை அவர் திறந்து வைக்கிறார். இப்பணிகள் ரூ 130 கோடி செலவில் முடிக்கப்பட்டுள்ளன.
சங்கம் படித்துறை புனரமைப்பு, முதலுதவி மற்றும் சுற்றுலா வசதி மையம், நிர்வாக அலுவலகம் மற்றும் மருத்துவமனை, இரண்டு விருந்தினர் மாளிகைகள், காவல் நிலையம், கட்டளை மற்றும் கட்டுப்பாட்டு மையம், மந்தாகினி ஆஸ்தபத் வரிசை மேலாண்மை, மழைத்தடுப்பு வசதி மற்றும் சரஸ்வதி குடிமை வசதி கட்டிடம்.உட்பட ரூ 180 கோடி ரூபாய் மதிப்பிலான பல திட்டங்களுக்கும் அவர் அடிக்கல் நாட்டுவார்.
குடியரசுத் தலைவர் செயலகம்
தேசிய புதுமைக் கண்டுபிடிப்புகள் அறக்கட்டளையின் இரண்டு ஆண்டுகளுக்கு ஒருமுறை வழங்கப்படும் 11-வது தேசிய அடித்தட்டு மக்களுக்கான புதுமைக் கண்டுபிடிப்பு மற்றும் சிறந்த பாரம்பரிய அறிவுசார் விருதுகளை வழங்கிய குடியரசுத் தலைவர் ஃபைன் 2023ஐ தொடங்கிவைத்தார்
குடியரசுத் தலைவர் மாளிகையின் கலாச்சார மையத்தில் தேசிய புதுமைக் கண்டுபிடிப்புகள் அறக்கட்டளையின் இரண்டு ஆண்டுகளுக்கு ஒருமுறை வழங்கப்படும் 11-வது தேசிய அடித்தட்டு மக்களுக்கான புதுமைக் கண்டுபிடிப்பு மற்றும் சிறந்த பாரம்பரிய அறிவுசார் விருதுகளை இன்று  வழங்கிய குடியரசுத் தலைவர் திருமதி திரௌபதி முர்மு, ஃபைன் 2023-ஐ தொடங்கிவைத்தார்.
இந்த விருது வழங்கும் நிகழ்ச்சியில் பேசிய குடியரசுத் தலைவர், நாட்டில் அடித்தட்டு நிலையில் உள்ள குடிமக்கள் புதுமைக் கண்டுபிடிப்புகள் தீர்வுகளின் அடிப்படையில் அறிவியல் மற்றும் தொழில்நுட்பத்துடன் தங்களுடைய சிறந்த திறன்களுடன் நாட்டிற்கு சேவையாற்றுவதாக கூறினார். இதுபோன்ற புதுமைக் கண்டுபிடிப்பாளர்களை ஊக்குவித்து ஆதரவளிப்பதில் தேசிய புதுமைக் கண்டுபிடிப்புகள் அறக்கட்டளை முக்கிய பங்கு வகிப்பதாக தெரிவித்தார். நாட்டின் 625 மாவட்டங்களிலிருந்தும், 3,25,000-க்கும் மேற்பட்ட தொழில்நுட்ப சிந்தனைகள், புதுமைக் கண்டுபிடிப்புகள் மற்றும் பாரம்பரிய அறிவுசார் முறைகளின் தரவுகள் தேசிய புதுமைக் கண்டுபிடிப்புகள் அறக்கட்டளையுடன் இருப்பதாக அவர் கூறினார். தேசிய அளவிலான பல்வேறு நிகழ்ச்சிகளில் 1,093 அடித்தட்டு மக்களுக்கான புதுமைக் கண்டுபிடிப்பாளர்கள் மற்றும் பள்ளி மாணவர்களை தேசிய புதுமைக் கண்டுபிடிப்புகள் அறக்கட்டளை ஏற்கனவே அங்கீகரித்துள்ளது தமக்கு மகிழ்ச்சி அளிப்பதாக தெரிவித்தார்.
புதுமைக் கண்டுபிடிப்பாளர்களின் சாதனைகளை மட்டும் கொண்டாடாமல் படைப்பாற்றல், புதுமைக் கண்டுபிடிப்புகள், தொழில்முனைவு ஆகிய உத்வேகத்தையும் நாம் இன்று கொண்டாடுவதாக குடியரசுத் தலைவர் குறிப்பிட்டார்.
பிரதமர் அலுவலகம்
பிஎஸ்எல்வி-சி49/ஈஓஎஸ்-01 வெற்றிகரமாக விண்ணில் செலுத்தப்பட்டதற்காக இஸ்ரோ-வுக்கு பிரதமர் வாழ்த்து
பிஎஸ்எல்வி-சி49/ஈஓஎஸ்-01 வெற்றிகரமாக விண்ணில் செலுத்தப்பட்டதற்காக இந்திய விண்வெளி ஆராய்ச்சி நிறுவனமான இஸ்ரோ மற்றும் இந்திய விண்வெளித் தொழில் துறைக்கு பிரதமர் திரு நரேந்திர மோடி வாழ்த்து தெரிவித்துள்ளார்.
"பிஎஸ்எல்வி-சி49/ஈஓஎஸ்-01 வெற்றிகரமாக விண்ணில் செலுத்தப்பட்டதற்காக இஸ்ரோ மற்றும் இந்திய விண்வெளித் தொழில் துறையை நான் வாழ்த்துகிறேன். கொவிட்-19 காலகட்டத்தில், குறித்த காலத்துக்குள் இதை செய்து முடிப்பதற்காக பல்வேறு சவால்களை நமது விஞ்ஞானிகள் எதிர்கொண்டார்கள்.
அமெரிக்கா மற்றும் லக்சம்பர்கில் இருந்து தலா நான்கு மற்றும் லித்துவேனியாவிலிருந்து ஒன்று உட்பட ஒன்பது செயற்கைக்கோள்கள் இந்த திட்டத்துடன் ஏவப்பட்டுள்ளன," என்று பிரதமர் கூறியுள்ளார்.
பாதுகாப்பு அமைச்சகம்
படைக்கல தொழிற்சாலை வாரியம்
படைக்கல தொழிற்சாலைகளின் செயல்பாட்டு சுதந்திரம், பணித் திறனை மேம்படுத்தவும், புதிய வளர்ச்சித் திறனை வெளிப்படுத்தி, புதிய கண்டுபிடிப்புகளை மேற்கொள்ள ஏதுவாக, படைக்கல தொழிற்சாலைகள் வாரியத்தின் 41 உற்பத்திப் பிரிவுகள், பாதுகாப்புத் துறைக்கு உட்பட்ட 7 பொதுத்துறை நிறுவனங்களாக 1 அக்டோபர் 2021 முதல் மாற்றப்பட்டுள்ளதாக, மாநிலங்களவையில் திருமதி அம்பிகா சோனியின் கேள்விக்கு எழுத்து மூலம் பதிலளித்த பாதுகாப்புத் துறை இணையமைச்சர் திரு அஜய்பட் தெரிவித்துள்ளார்.
இதன்படி, தமிழ்நாட்டில், அருவங்காட்டில் உள்ள வெடிமருந்து தொழிற்சாலை, திருச்சியில் உள்ள ஹை எனர்ஜி புரொஜெக்டைல் தொழிற்சாலை ஆகியவை புனேயை தலைமையிடமாக கொண்ட முனிசன்ஸ் இந்தியா நிறுவனத்தின் கட்டுப்பாட்டிலும், ஆவடியில் உள்ள எஞ்சின் தொழிற்சாலை மற்றும் கனரக வாகன தொழிற்சாலைகள், சென்னை ஆவடியை தலைமையிடமாக கொண்ட அவானி நிறுவனத்தின் கட்டுப்பாட்டிலும், திருச்சிராப்பள்ளியில் படைக்கல தொழிற்சாலை, கான்பூரை தலைமையிடமாக கொண்ட ஏவ் இந்தியா நிறுவனத்தின் கட்டுப்பாட்டில் செயல்பட்டு வருவதாகவும் அமைச்சர் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783417
•••••••••••••••
(Visitor Counter : 146
உள்துறை அமைச்சகம்
தேசிய ஒருமைப்பாட்டு வராம்  நவம்பர் 19-25.2017
மதநல்லிணக்கம் தேசிய ஒருமைப்பாட்டு உணர்வையும், கூட்டு கலாசார தேசிய உணர்வையும் வலுப்படுத்தும் வண்ணம் தேசிய ஒருமைப்பாட்டு வராம் 2017 நவம்பர் 19 முதல் 25ம் தேதி வரை நாடு முழுவதும் கடைப்பிடிக்கப்படுகிறது. இந்த வாரத்தில் தேசிய ஒருமைப்பாட்டு நிகழ்வுகள் கீழ்கண்டவாறு கடைப்பிடிக்கப்படுகிறது.
• நவம்பர் 19,2017 தேசிய ஒருமைப்பாட்டு தினமாக அனுசரிக்கப்படுகிறது. மேலும் அன்றைய தினம் கூட்டங்கள், மதசார்பின்மை, மதவாத எதிர்ப்பு, வன்முறை எதிர்ப்பு உள்ளிட்ட கருத்துக்கள் சார்ந்த கருத்தரங்குகள், கருத்துப்பட்டறைகள் நடத்தப்படும்.
• நவம்பர் 20,2017 சிறுபான்மையோர் நல நாளாக 15 அம்ச கொள்கையை வலியுறுத்தும் விதமாக அனுசரிக்கப்படுகிறது. கலவரம் பாதித்த நகரங்களில் சகோதரத்துவ ஊர்வலங்கள் நடத்தப்படுகின்றன.
•நவம்பர் 21, 2017 அன்று மொழி நல்லிணக்க நாள் கடைப்பிடிக்கப்படுகிறது அன்றைய தினம் சிறப்பு இலக்கிய நிகழ்வுகள், அதாவது கவியரங்கங்கள், போன்ற நிகழ்ச்சிகளை நடத்தி அதில் பல்வேறு மொழிபேசுபவர்கள் பங்கேற்று இந்தியாவின் பாரம்பரிய மொழி வளம் ஊக்குவிக்கப்படும்.
•நவம்பர் 22,2017 அன்று நலிந்தோர் தினமாக அனுசரிக்கப்படுகிறது. அன்றைய தினம், எஸ்.சி,. எஸ்.டி,. மற்றும் சமுதாயத்தில் நலிவுற்ற பிரிவினருக்கு அரசு செயல்படுத்தி வரும் குறிப்பாக உபரி நிலங்கள் நிலமற்ற தொழிலாளர்களுக்கு வழங்குதல் போன்ற திட்டங்களை விளக்கும் கூட்டங்கள், பேரணிகள் நடத்தப்படும்.
.
•நவம்பர் 23,2017 கலாசார ஒற்றுமை தினமாக அனுசரிக்கப்படும். மேலும் கலசார நிகழ்ச்சிகள் நடத்தப்படும். அதாவது வேற்றுமையில் ஒற்றுமையை வலியுறுத்தும் இன்றைய கலாசாரத்தை வெளிப்படுத்தும் ஒற்றுமை உணர்வு நிகழ்ச்சிகள் நடத்தப்படும்.
•நவம்பர் 24,2017 மகளிர் தினமாக அனுசரிக்கப்படும். இந்த நாளில் இந்தியாவில் பெண் சமுதாயத்தில் பெண்களின் முக்கியத்துவம் மற்றும் தேச கட்டமைப்பிலும் வளர்ச்சியிலும் மகளிரின் பங்கு பற்றி வெளிப்படுத்தப்படும்.
•நவம்பர25,2017. பாதுகாப்பு தினமாக அனுசரிக்கப்படும். அன்றைய தினம் நாட்டின் சுற்றுச்சூழலை பாதுகாக்கும் பல்வேறு விழிப்புணர்வு சார்ந்த மற்றும் செயல்பாடு சார்ந்த நிகழ்ச்சிகள் நடத்தப்படும்.
நாட்டின் மதச்சார்பின்மை மற்றும் அச்சுறுத்தல்களை விலக்கி ஒன்றுபட்ட இந்தியாவினை நிலைநாட்டவும், தேச ஒற்றுமையை நிலைநிறுத்தவும் தேசிய ஒருமைப்பாட்டு வாரம் உதவும். மத நல்லிணக்கம் என்ற வலுவான உணர்வே இந்த தேசத்தின் உன்னதம் என்பதையும் வலுப்படுத்தும். சகிப்புத்தன்மை மீதான நம்பிக்கை, பன்மொழி கலாசாரம், சகோதரத்துவம், பழைமையான பாரம்பரியம், பலமதங்களை உள்ளடக்கிய சமுதாயம் ஆகியவற்றினை மீண்டும் உறுதிப்படுத்தும் நிகழ்வாகவும் இது அமையும்.
மத நல்லிணக்கத்திற்கான தேசிய ஒருமைப்பாட்டு அறக்கட்டளை  மத்திய உள்துறை அமைச்சகத்தின் கீழ் இயங்கும் தன்னாட்சி அமைப்பு. ஆகும். இதன் மூலம் மத நல்லிணக்க பிரச்சாரங்கள் தேசிய ஒருமைப்பாட்டு வாரத்தினை முன்னிட்டு நடத்தப்படும். அதாவது மத நல்லிணக்க கொடிநாள், நவம்பர் 25ம் தேதி நடத்தப்படும். இந்த அறக்கட்டளையானது மத நல்லிணக்கம் மற்றும் தேச ஒற்றுமையை வலியுறுத்தும் நிகழ்ச்சிகளை நடத்தும். அத்துடன் மதம், சாதி, இனம் அல்லது தீவிரவாத வன்முறைகளால் அனாதைகளாக்கப்பட்ட குழந்தைகளுக்கு இந்த அறக்கட்டளை நிதி உதவியும் அளிக்கிறது.
=============
(Visitor Counter : 2396
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் வீட்டுவசதித் திட்டத்தின்  கீழ் தமிழகத்தில் வீடுகளின் நிலை
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய வீட்டுவசதி மற்றும் நகர்ப்புற விவகாரங்கள் இணை அமைச்சர் திரு கவுஷல் கிஷோர் கீழ்காணும் தகவல்களை வழங்கினார்.
வீடற்றவர்கள் உட்பட அனைத்து தகுதியான நகர்ப்புற குடும்பங்களுக்கும் அனைத்து தட்பவெப்ப நிலைகளையும் தாங்கும் சிறந்த வீடுகளை வழங்குவதற்காக மாநிலங்கள்/யூனியன் பிரதேசங்களுக்கு மத்திய உதவியை வழங்க பிரதமரின் வீட்டுவசதித் திட்டத்தை  மத்திய வீட்டுவசதி மற்றும் நகர்ப்புற விவகாரங்கள் அமைச்சகம் செயல்படுத்துகிறது.
மாநிலங்கள்/ யூனியன் பிரதேசங்கள் சமர்ப்பித்த திட்ட அறிக்கைகளின் அடிப்படையில், நாடு முழுவதும் 21.03.2022 நிலவரப்படி 115.48 லட்சம் வீடுகளுக்கு அனுமதி அளிக்கப்பட்டுள்ளன.
அனுமதி அளிக்கப்பட்ட மொத்த வீடுகளில், 95.13 லட்சம் வீடுகள் கட்டுவதற்காக தயார்படுத்தப்பட்டுள்ளன; 56.33 லட்சம் கட்டி முடிக்கப்பட்டு/பயனாளிகளுக்கு வழங்கப்பட்டுள்ளன.
பிரதமரின் வீட்டுவசதித் திட்டத்தின்  கீழ் 21.03.2022 அன்று வரை வீடுகளுக்கு ஒப்புதல் அளிக்கப்பட்டுள்ள மாநிலங்கள்/ யூனியன் பிரதேச வாரியான நகரங்களின் விவரங்கள் https://pmay-urban.gov.in/City_March_2022.pdf எனும் இணைப்பில் கிடைக்கும்
பிரதமரின் வீட்டுவசதித் திட்டத்தின்  கீழ் தமிழ்நாட்டில் 7,27,597 வீடுகளுக்கு ஒப்புதல் அளிக்கப்பட்டு, 4,67,151 வீடுகள் முடிக்கப்பட்டு/பயனாளிகளுக்கு வழங்கப்பட்டுள்ளன.
பிரதமரின் வீட்டுவசதித் திட்டத்தின்  கீழ் புதுச்சேரியில் 15,786 வீடுகளுக்கு ஒப்புதல் அளிக்கப்பட்டு, 6,496 வீடுகள் முடிக்கப்பட்டு/பயனாளிகளுக்கு வழங்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813188
(Visitor Counter : 172
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 75.89 கோடி கொவிட் தடுப்பூசிகள் போடப்பட்டுள்ளன.
கடந்த 4 நாட்களில் 30,000 க்கும் குறைவான தினசரி புதிய பாதிப்புகளும், கடந்த 24 மணி நேரத்தில் 27,176 புதிதாக பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.09%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,62,207 ஆகும்.
குணமடைந்தவர்களின் விழுக்காடு 1.05%.
இந்தியாவின் புதிய பாதிப்புகளின் எண்ணிக்கை 3,51,087 ஆக உள்ளது
குணமடைபவர்களின் எண்ணிக்கை 97.62 விழுக்காடாக உள்ளது.
வாராந்திரத் தொற்று உறுதி விழுக்காடு  82 நாட்களாக 3 சதவீதத்திற்கும் குறைவாக உள்ளது.
தினசரித் தொற்று உறுதி வீதம்  16 நாட்களாக 3 சதவீதத்திற்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 54.60 கோடியாகும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1754931
பிரதமர் அலுவலகம்
புதுதில்லியில் பிரதமர்களின் அருங்காட்சியகத்தை திறந்து வைத்து பிரதமர் வழங்கிய உரையின் தமிழாக்கம்
எனது அமைச்சரவை சகாக்களே, மூத்த நாடாளுமன்ற சகாக்களே, பல்வேறு கட்சிகளை சேர்ந்த மரியாதைக்குரிய நண்பர்களே, இதர பிரமுகர்களே, தாய்மார்களே மற்றும் பெரியோர்களே!
நாட்டின் பல்வேறு இடங்களில் தற்போது பண்டிகைகளும் கொண்டாட்டங்களும் நடைபெற்று வருகின்றன. இன்று பைசாகி மற்றும் போஹக் பிஹு ஆகும். ஒடிய புத்தாண்டும் இன்று பிறக்கிறது. தமிழ்நாட்டை சேர்ந்த நமது சகோதர, சகோதரிகளும் புத்தாண்டை இன்று வரவேற்றுள்ளனர், புத்தாண்டன்று நான் அவர்களை வாழ்த்துகிறேன்.
மேலும் பல்வேறு பகுதிகளில் புத்தாண்டு தொடங்க உள்ள நிலையில் இதர பல பண்டிகைகளும் கொண்டாடப்பட்டு வருகின்றன. இந்த பண்டிகையை முன்னிட்டு நாட்டு மக்கள் அனைவருக்கும் என்னுடைய வாழ்த்துகள், உங்கள் அனைவருக்கும் மகாவீரர் ஜெயந்தி வாழ்த்துகள்.
நண்பர்களே,
இன்றைய நிகழ்வு மற்ற காரணங்களால் இன்னும் சிறப்பு வாய்ந்ததாக மாறியுள்ளது. பாபாசாகேப் பீம்ராவ் அம்பேத்கரின் பிறந்தநாளான இன்று முழு தேசமும் அவரை மிகவும் மரியாதையுடன் நினைவுகூருகிறது. பாபாசாகேப் தலைமையில் கட்டமைக்கப்பட்ட அரசியலமைப்பு, நாடாளுமன்ற முறைக்கான அடித்தளத்தை நமக்கு அளித்துள்ளது. இந்த நாடாளுமன்ற முறைமையின் முக்கிய பொறுப்பு நாட்டின் பிரதமர் பதவிக்கு ஒப்படைக்கப்பட்டுள்ளது.
இன்று பிரதமர்கள் அருங்காட்சியகத்தை நாட்டுக்கு அர்ப்பணிக்கும் வாய்ப்பு கிடைத்ததை அதிர்ஷ்டமாக கருதுகிறேன். நாடு சுதந்திரம் அடைந்து 75 ஆண்டுகள் நிறைவடைந்துள்ள நிலையில், 'விடுதலையின் அமிர்தப் பெருவிழா' என்ற பெயரில் நாம் அதைக் கொண்டாடும் நிலையில், இந்த அருங்காட்சியகம் ஒரு சிறந்த உத்வேகமாக உருவெடுத்துள்ளது.
இந்த 75 ஆண்டுகளில் நாடு பல்வேறு பெருமைக்குரிய தருணங்களை கண்டுள்ளது. வரலாற்றில் இந்த தருணங்களின் முக்கியத்துவம் இணையற்றது. இதுபோன்ற பல தருணங்கள் பிரதமர்களின் அருங்காட்சியகத்திலும் பிரதிபலிக்கும். நாட்டு மக்கள் அனைவருக்கும் எனது வாழ்த்துகளைத் தெரிவித்துக் கொள்கிறேன். சிறிது நேரத்திற்கு முன்பு, இந்த திட்டத்துடன் தொடர்புடைய அனைத்து சக ஊழியர்களையும் சந்திக்கும் வாய்ப்பும் கிடைத்தது. அனைவரும் பாராட்டத்தக்க பணியை செய்துள்ளனர். அதற்காக ஒட்டுமொத்த குழுவையும் வாழ்த்துகிறேன்.
முன்னாள் பிரதமர்களின் குடும்பத்தினரையும் இன்று இங்கு பார்க்க முடிகிறது. உங்கள் அனைவருக்கும் வாழ்த்துக்கள். பிரதம மந்திரிகள் அருங்காட்சியகத்தின் திறப்பு விழா உங்கள் அனைவரின் வருகையால் மிகவும் பிரமாண்டமாக மாறியுள்ளது. உங்கள் பங்கேற்பு பிரதம மந்திரிகள் அருங்காட்சியகத்தின் முக்கியத்துவத்தையும் மேலும் அதிகப்படுத்தியுள்ளது.
நண்பர்களே,
இந்தியா சுதந்திரம் அடைந்த பிறகு அமைக்கப்பட்ட ஒவ்வொரு அரசும் நாட்டை அதன் தற்போதைய புகழ்பெற்ற இடத்திற்கு கொண்டு செல்வதில் பங்களித்தது. செங்கோட்டையின் அரண்களில் இருந்தும் இதை நான் பலமுறை திரும்பத் திரும்பச் சொல்லி இருக்கிறேன்.
இன்று இந்த அருங்காட்சியகம் ஒவ்வொரு அரசின் பகிரப்பட்ட பாரம்பரியத்தின் வாழும் அடையாளமாகவும் மாறியுள்ளது. நாட்டின் ஒவ்வொரு பிரதமரும் தமது காலத்தில் பல்வேறு சவால்களை சமாளித்து நாட்டை முன்னோக்கி கொண்டு செல்ல முயன்றுள்ளனர். ஒவ்வொருவருக்கும் வித்தியாசமான ஆளுமை, சாதனை மற்றும் தலைமைத்துவம் இருந்தது. இவை அனைத்தும் பொது நினைவகத்தில் உள்ளன. நாட்டு மக்கள் குறிப்பாக இளைஞர்கள் - வருங்கால சந்ததியினர் - அனைத்து பிரதமர்களையும் அறிந்து, புரிந்து கொண்டால், அவர்கள் உத்வேகம் பெறுவார்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816811
(